
Mi-a păsat de multe lucruri în viață, și de tot atât de multe nu mi-a păsat... 


„„„Şi tocmai în nepăsarea asta constă diferența. 


Acest jurnal îi aparţine lui 


(Dacă îl găsești, te rog să-ți pese și să faci ce trebuie!) 


Introducere 


Am scris Arta subtilă a nepăsării cu intenţia de a crea o altfel de 
carte de dezvoltare personală. Am vrut să vorbesc mai puţin despre 
atitudinea pozitivă și mai mult despre dificultăţi ca dimensiune 
inevitabilă a vieţii. Mai puţin despre succes și mai mult despre 
cum să faci față pierderilor și eșecului. 

Dar, mai presus de toate, în mod intenţionat nu am dorit să-i 
ofer cititorului o hartă, o rețetă, un program pas cu pas pentru a-și 
atinge visurile sau orice altceva. Mi-am dorit ca sfaturile mele să 
rămână deschise pentru a-i determina pe cititori să-și pună 
întrebări lămuritoare, mai degrabă decât să le ofer eu toate 
răspunsurile. 

Pentru că, în definitiv, „a nu-ţi păsa“ este o chestiune de valori. 
Ce anume alegi să te intereseze și ce alegi să nu te intereseze? 
Valorile nu cunosc răspunsuri de tip corect/greșit cu aplicaţie 
universală. Diferă de la om la om. Poate că tu preţuiești mai mult 
decât mine timpul petrecut cu familia. Ceea ce e foarte bine. Și 
poate că eu apreciez literatura rusă sau filmele kung-fu din anii 
şaptezeci. E la fel de bine. Nu există nimic de tip „corect“ sau 
„greșit“ aici. 

Prin urmare, scriind o carte despre valori, mi s-a părut 
important să nu-i impun cititorului nicio valoare. „Arta subtilă“ a 
nepăsării este, de fapt, arta de a descoperi că doar de tine depinde 
să alegi ce merită să te intereseze și ce nu. Responsabilitatea mea, 
ca autor, e să te ajut să descoperi, să conștientizezi şi să-ți pui ţie 
însuţi aceste dificile întrebări. Să-ţi impun valorile mele și să-ți 
arăt cu degetul lucrurile de care să-ți pese ar însemna să subminez 
chiar forța acestui mesaj. 

În anii ce au urmat publicării, cartea a ajuns un mega-bestseller, 
fiind tradusă în mai mult de șaizeci de limbi, cu vânzări de peste 
zece milioane de exemplare și poziționări pe primul loc în 
clasamentele din zeci de ţări. În acești ani, întrebarea cea mai 
frecventă din partea cititorilor a fost: „Sună excelent totul și 
înțeleg, dar ce ar trebui să fac? De unde să încep?“ 


La început, le sugeram celor interesaţi, în particular, niște 
exerciţii. „Încearcă să scrii cinci lucruri fără de care nu poți trăi“, 
le spuneam. Începe de aici. 

Am ajuns să recomand adesea mici exerciţii, ba chiar am 
publicat câteva pe site-ul meu, expediindu-le abonaților și prin e- 
mail. Oamenii au fost încântați și au raportat rezultate grozave. 

Cu timpul exerciţiile s-au lărgit, s-au multiplicat și au devenit 
mai sofisticate. Am cerut feedback, am creat noi întrebări, pe care 
le-am distribuit iar și iar. În cele din urmă, m-am trezit cu 
jumătate de carte de întrebări și sugestii pentru jurnal — toate 
plecând de la dilemele importante și profunde ale vieţii la care unii 
chiar au găsit timp să reflecteze. 

Acest jurnal este o colecţie și o extindere a acelor exerciţii 
iniţiale. Respectând întocmai cartea originală, acestea nu-ți vor 
arăta ce să preţuiești și cine să fii, ci vor căuta mai degrabă să te 
ajute să dobândeşti un punct de vedere mai clar asupra lucrurilor 
de care-ţi pasă și a persoanei care îți dorești să fii. Reprezintă un 
pas intermediar logic între întrebările formulate în carte și cele la 
care ar trebui să-ți răspunzi chiar tu. 

Jurnalul e structurat în cinci părți. Prima parte conține câteva 
exerciții pe care le-am numit „Încălzire“. Sunt întrebări generale, 
abstracte despre ce-ţi dorești de la viaţă, ce speri să poţi realiza 
înainte de dispariţia ta etc. Sunt întrebări ce pot fi deopotrivă 
amuzante și utile, însă scopul lor este să te aducă în dispoziţia 
mentală potrivită pentru a continua. 

Partea a doua încearcă să te ajute să gestionezi emoţiile negative. 
Majoritatea dintre noi ne străduim să înțelegem de ce anume să ne 
pese, pentru că suntem prea prinși în durere, furie și tristețe. Doar 
gestionând aceste emoții negative și/sau canalizându-le înspre o 
direcţie pozitivă ne putem elibera astfel încât să acordăm atenţie 
întrebărilor mai importante. 

Partea a treia se concentrează pe opțiune și responsabilitate. 
Tuturor ne place să ne amăgim că nu noi ne-am ales neplăcerile, că 
toate problemele noastre ne-au fost aruncate în cap de un univers 
nedrept. Adevărul este că mare parte din viața noastră este 
produsul propriilor decizii, și numai admiterea propriilor 


decizii — dar şi îndreptarea lor! — ne permite să ne rezolvăm 
oricare dintre probleme. 

După ce ne-am linștit puţin în privinţa emoțiilor noastre și ne- 
am recunoscut problemele, putem trece la minunile care ne 
așteaptă în partea a patra: Ce lucruri de care să-ți pese alegi? De 
care lucruri ai vrea să-ți pese ceva mai mult? De care lucruri ai vrea 
să-ți pese mai puțin? Merită sau nu merită să-ți pese? 

Asta e partea despre valori — lucrurile de care am ales să ne pese 
și cum stabilim care lucruri sunt mai importante decât altele în 
viaţă? 

Aceste întrebări dificile ne vor conduce către partea a cincea, care 
reprezintă un plan de acţiune detaliat. Te voi ajuta, printr-o serie 
de exerciții, să înţelegi cum îţi administrezi timpul și în ce măsură 
ceea ce faci reflectă lucrurile de care îți pasă (sau de care ai vrea să- 
ți pese) din capitolul anterior. Partea a cincea se încheie în 
momentul în care începi să concepi planuri de acţiune pentru tine. 
Acţiunea propriu-zisă ţine, evident, de voința ta. De ce? Pentru că 
nu am nici cea mai vagă idee cine ești și ce faci. 

Între cele cinci părți am inclus niște „interludii“, mici capitole 
în completarea ideilor din secțiunea anterioară și/sau câteva 
exerciții de pregătire a următoarei părți. La finalul jurnalului se 
găsesc și câteva pagini goale, pe care poţi nota, pe parcurs, în 
momentele de „evrika!“, de care sper să te bucuri cât mai mult. 

Bucură-te de explorarea propriei identități. Sper să-ți placă ce 
vezi. lar dacă n-o să-ți placă, știu că oricum la sfârşit vei ajunge să 
fii un om mai bun. 


Nepăsare plăcută, 
Mark Manson, 
13 septembrie 2021 


Partea 1. ÎNCĂLZIREA 


MAI PUŢINĂ VORBĂRIE, MAI MULTĂ 
RECUNOȘTINŢĂ 


Recunoștinţa e pentru suflet un fel de vitamina D. O mică doză 
întărește imunitatea la tâmpenii și ajută la menţinerea unei 
rezistente sănătăţi psihologice. 


Practicarea în mod regulat și conștient a recunoștinţei reprezintă 
unul dintre exerciţiile mentale cel mai bine argumentate științific 
care contribuie la consolidarea fericirii și bunăstării. 

În plus, e plăcut să faci o pauză din când în când pentru a 
reflecta la ceea ce e cu adevărat uimitor în viață. Așadar, haide să 
pornim cu dreptul şi să ne gândim la nenumăratele lucruri pentru 
care putem să fim recunoscători. 


INSTRUCŢIUNI: 


Folosește această listă pentru a-ţi nota diversele chestiuni pentru 
care eşti recunoscător. Poate fi vorba despre lucruri abstracte 
(„Sunt recunoscător pentru că trăiesc în secolul XXI.“) ori specifice 
(„Sunt recunoscător că am găsit băutura mea energizantă preferată 
la benzinăria la care am oprit.“) 

Pe scurt, dă-i cu recunoştinţa în stânga şi-n dreapta. Încearcă să 
umpli următoarele pagini. 


EXEMPLE: 


e Sunt recunoscător că pot călători atât de mult în interes de 
serviciu. 

e Sunt recunoscător că au descoperit cafeina în secolul al XVI-lea și 
este ușor de găsit dimineața. 

e Sunt recunoscător pentru relația mea. Sunt norocos că am întâlnit 
O ființă atât de minunată. 


E RÂNDUL TĂU: 


15. 


16. 


17. 


18. 


19. 


20. 


21. 


22. 


23. 


24. 


25. 


26. 


27. 


28. 


29. 


30. 


3l. 


32. 


33. 


34. 


51. 


52, 


53. 


54. 


55, 


56. 


57. 


58. 


59, 


60. 


01. 


02. 


03. 


04. 


65, 


66. 


07. 


08. 


69. 


70. 


7]. 


72. 


73, 


74, 


75, 


76. 


77. 


78. 


79. 


80. 


81. 


82. 


83. 


84. 


RELAXEAZĂ-TE: Nimeni nu știe ce 


face. Toţi funcționează după cum îi 
taie capul. 


LISTA CU NU-MI PASĂ 


Bun, acum, că ai pus pe foaie toate lucrurile pentru care eşti 
recunoscător, să vedem şi cealaltă faţă a monedei. O mare 
parte din „nepăsare“ constă în identificarea corectă a 
oamenilor și lucrurilor din viaţa ta care nu-ţi oferă nimic de 
valoare și nu te ajută ca persoană... şi renunţarea la acestea. 


Bătrânii își creează „liste obligatorii“ cu ce-au de făcut înainte să 
moară. Noi vom crea o listă de „mă lipsesc“-uri sau de lucruri de 
care nu mai vrem să ne pese până la moarte. 

Mare parte din acest jurnal îţi va arăta cum să nu-ți mai pese de 
aceste lucruri, dar acum hai să ne gândim la toate tâmpeniile 
inutile care ne ţin pe loc în viaţă. 

Insist, poate fi ceva abstract („teama de eșec“) sau ceva specific 
(„când fratele meu râde de părul meu“). Orice ţi-ai dori să fie ceva 
de care să nu-ţi mai pese, trece-l pe listă. 


EXEMPLE: 


e Să spun „da“ prea des unor lucruri pe care nu mi le doresc. 
e Dramele de doi bani care se iscă în familia mea din nimic. 
e Anxietatea de-a mă ridica la înălțimea tuturor. 


E RÂNDUL TĂU: 


15. 


16. 


17. 


18. 


19. 


20. 


21. 


22. 


23. 


24. 


25. 


26. 


27. 


28. 


29. 


30. 


3l. 


32. 


33. 


34. 


51. 


52, 


53. 


54. 


55, 


56. 


57. 


58. 


59, 


60. 


01. 


02. 


03. 


04. 


65, 


66. 


07. 


08. 


69. 


70. 


Odată făcute aceste exerciţii, avem o idee generală atât despre 
ceea ce dorim să adăugăm vieților noastre, cât și despre ceea ce 
dorim să eliminăm din vieţile noastre. Restul acestui jurnal îţi va 
oferi exerciții și procedee care să te ajute să-ți îndeplinești aceste 
două obiective. 

Pentru început, ne vom ocupa de ceea ce-i împiedică pe cei mai 
mulți oameni să facă primul pas: gestionarea emoțiilor negative. 


Conștiinţa de sine e ca o ceapă. Are 
mai multe straturi, iar cu cât le 
îndepărtezi mai mult, cu atât e mai 
probabil că vei începe să plângi când 


nu e cazul. 


Partea 2. GESTIONAREA 
EMOŢIILOR NEGATIVE 


GATA CU AIURELILE EMOŢIONALE 


Emoţiile sunt chestii care... se întâmplă. Îţi controlează existenţa, 
o vreme, şi apoi dispar. lar când crezi că te-ai eliberat, apare o nouă 
emoție gata să te saboteze. 

Trăirea unei emoții intense e oarecum ca viaţa de licean: când ţi 
se întâmplă, pare cea mai importantă chestie din lume. Dar când se 
termină, poţi doar să râzi de tot ce ţi s-a părut atât de important. 

De-a lungul anilor, mi-am făcut un obicei din a critica încrederea 
excesivă pe care o acordăm emoțiilor. Am scris articole cu titluri 
precum „Dă-le dracului de sentimente“ și „Fericirea nu e de-ajuns“ 
și am comparat istericalele cititorilor mei cu un câine care își face 
nevoile pe covor. (Apropo, îmi cer scuze pentru asta.) Însă 
adevărul este că emoţiile contează. Sunt incredibil de importante. 
Doar că nu aşa cum credem noi că ar fi. 

Emoţiile au un rol foarte important: reprezintă modul prin care 
creierul îţi spune că în viaţa ta se întâmplă ceva bun sau rău. Îţi 
furnizează un feedback pentru procesarea realităţii. 

Și cam asta e tot. Emoţiile nu sunt mesaje cosmice prin care 
universul încearcă să-ți spună că ar fi bine să te întorci la școală. 
Cum nu sunt nici manifestări ale sorții care încearcă să-ţi dea o 
lecţie. Nici aripile destinului care te duc departe de relația ta 
nefericită, toate astea sunt lucruri inventate în capul tău pentru a 
justifica ceea ce deja simți. Emoţiile tale sunt pur și simplu un 
mecanism de feedback menit să te anunţe când lucrurile merg bine 
sau mai puţin bine. Nici mai mult. Nici mai puţin. 

Chestia care-i zăpăceşte pe oameni e că lasă emoţiile să le 
influențeze deciziile de viață — mari și mici — pentru că simt că 
emoțiile lor sunt decisive, ceea ce nu e adevărat. Oamenii confundă 
emoțiile cu rostul vieţii, în loc să-și folosească emoțiile pentru a-și 
găsi rostul. 

Doar gândește-te la unele dintre cele mai tâmpite hotărâri pe care 
le-ai luat în viaţa ta. Există toate șansele ca majoritatea acelor 
decizii să fi fost determinate de faptul că erai o bombă cu ceas 
emoțională. Poate că erai furios și, într-un acces de nervi, ai izbit 


cu tastatura de birou, alegându-te cu o concediere. Poate că ai 
trecut printr-o despărțire dureroasă care te-a făcut să bei în neştire 
după care te-ai urcat la volan și te-ai trezit la închisoare. Sau poate 
te-a copleșit tristețea după ce ai refuzat o colosală ofertă 
profesională pe care o așteptai dintotdeauna. 

Orice ar fi fost, toți am trecut prin asta. Emoţiile ne deturnează 
simţul realității, aşa încât ceva ce părea o decizie bună în orice altă 
zi devine o decizie proastă şi îngrozitor de dificilă. Sau suntem 
atrași cu o forță irezistibilă de o idee evident teribilă, până ce ne 
trezim într-o băltoacă de vomă întrebându-ne ce s-a întâmplat. 

Emoţiile se pricep de minune să conducă la deraierea procesului 
nostru decizional. Asta înseamnă că o viață bazată pe emoţii e un 
carusel neîncetat, o fugă în cerc, în care te contrazici mereu, îţi 
schimbi intenţiile, uiţi ce ai spus și ce-ai făcut. Totul în ideea 
găsirii și reţinerii următoarei stări de surescitare emoţională. Asta 
nu e viaţă. 

Partea asta de jurnal e menită să te ajute să identifici scopul 
oricărei emoții cu care te-ai putea confrunta. Exerciţiile din această 
secțiune îți vor permite să priveşti cu mai multă obiectivitate 
„semnalele“ primite de la creierul tău, pentru a ști mai bine ce să 
faci cu feedbackul, odată ce I-ai simţit. 

E o abilitate foarte utilă, pentru că, deși recepționarea semnalelor 
este o parte importantă a navigării prin lume și a identificării 
locului tău în sânul ei, prelucrarea informaţiilor pe care le 
primești e o cu totul altă poveste. După cum vei învăța odată cu 
completarea acestei secțiuni de jurnal, interpretările și reacţiile 
față de emoții sunt mult mai importante decât emoţiile în sine. 

Nu există emoții bune și emoții rele, ci doar reacții bune sau rele la 
emoțiile tale. 


Cum te simţi? 


Ce emoție îţi dă de furcă în momentul ăsta? Ce s-a întâmplat? 
Descrie situaţia și reacţia ta la aceasta. 


EXEMPLU: 


Sunt atât de furios. leri Mihai m-a decepţionat. Acum câteva luni 
[-am întrebat dacă mă poate ajuta să organizez un eveniment, iar 
el a răspuns afirmativ. Apoi, cu doar câteva săptămâni înainte de 
eveniment, îmi spune din senin că nu mai e Sigur. l-am spus, frate, 
las-o-ncolo, ai promis. Mă bizuiam pe tine. Am cheltuit o grămadă 
de bani şi mi-am programat mare parte din săptămâna aia în 
baza angajamentului tău. Acum trebuie să reduc cât pot daunele. 
Și mai rău, sunt destul de sigur că un tip care spunea că e 
prietenul meu e de fapt un nemernic. Ori e aşa, ori e invidios sau 
ceva de genul ăsta şi încearcă să-mi saboteze planurile. Ce mama 
naibii! 


E RÂNDUL TĂU: 


Adevărata fericire apare 
doar atunci când descoperi 
ce tip de probleme îţi face 


plăcere să ai și să le rezolvi. 


Cum ai reacţionat la emoția aceea? Ai exprimat-o? Dacă da, în 
ce fel? Dacă nu, de ce nu? 


EXEMPLU: 


Ca să fiu sincer, n-am zis nimic. În sinea mea am turbat, dar am 
vrut să evit conflictul. M-am gândit, în regulă, dacă tu ești genul 
ăsta de prieten şi coleg, e bine de știut. Acum mi-e clar că nu 
trebuie să colaborăm. De atunci încoace mă port cu el pasiv- 
agresiv. Nu i-am răspuns la majoritatea mesajelor. l-am ignorat 
câteva e-mailuri. Ultima oară când a fost aici, nu l-am invitat în 
oraş sau ceva de genul ăsta. Știu că ar trebui să-i zic vreo două. 
Dar, pe bune, mai dă-l în mă-sa. 


E RÂNDUL TĂU: 


Adesea, problema noastră nu o reprezintă emoția în sine, ci 
mai degrabă modul în care răspundem la emoție. Uneori ne 

judecăm emoţiile și încercăm să le îngropăm, pentru că ni se 
par inacceptabile. 


Dar tu? Ţi-ai judecat emoţiile în mod inutil? Dacă da, cum? 
Una peste alta, crezi că ai răspuns emoțţiei tale într-o manieră 
sănătoasă sau nesănătoasă? 


EXEMPLU: 


Mereu am avut dificultăţi în confruntarea cu ceilalți, în special 
atunci când am avut impresia că se poartă cu mine fără pic de 
respect. Pur şi simplu ascund ceea ce simt și păstrez, mult timp, 
resentimente. Ştiu că nu e sănătos, dar presupun că undeva în 
adâncul sufletului consider că nu este acceptabil să te superi pe 
oameni. Am probleme în a-mi exprima furia, în general. Eu sunt 
tipul de om calm, cool şi adunat, genul cu adevărat relaxat, care 
nu poate fi tulburat de nimic. Minunat. Doar că totuși trebuie să 
fiu capabil să mă exprim atunci când ceva mă deranjează. 


E RÂNDUL TĂU: 


Emoţiile negative sunt un apel la 
acţiune. Sunt instrumentul 
preferat al naturii de a inspira 


schimbarea. 


Distorsiunile cognitive 


Distorsiunile cognitive reprezintă un set de modele de gândire 
automată care sunt inexacte și ne potenţează emoţiile. Aceste 
gânduri negative automate ne „distorsionează“ judecata, 
făcându-ne să credem lucruri deopotrivă inutile și în mare 
măsură neadevărate. 

Psihiatrul și cercetătorul Aaron Beck este recunoscut ca 
fiind cel ce a introdus teoria distorsiunilor cognitive, în anii 
șaptezeci, iar studentul său, David Burns, e cel care a 
popularizat numele acestor distorsiuni, în anii optzeci. 

Aruncă o privire pe aceste douăsprezece distorsiuni 
cognitive și vezi dacă poţi recunoaște ceva din tiparele de 
gândire pe măsură ce gestionezi situaţia ta emoțională 
actuală. 


GÂNDIREA DE TIPUL TOTUL-SAU-NIMIC 


Aceasta o reprezintă supoziţia că toate problemele tale sunt în alb 
și negru și că orice lucru poate avea doar una din două explicaţii. 
De exemplu, cineva este fie un prieten minunat, fie un nemernic 
absolut. Un proiect de lucru e fie genial, fie incredibil de prost. 
Crezi că oamenii ori te iubesc și sunt obsedaţi de persoana ta, ori te 
urăsc și-ți doresc moartea. 


ÎNVINOVĂȚIREA CELORLALȚI 


A-i considera pe alții vinovaţi pentru o situaţie nefericită este 
adesea mai ușor decât asumarea propriei răspunderi. În exemplul 
de mai sus, a da vina pe Mihai pentru abandonarea proiectului e 
mai ușor decât a recunoaște că existau și alte căi prin care l-aș fi 
putut convinge să garanteze că se va implica așa cum a promis (să-l 
rog să semneze un contract, de exemplu) și/sau că din capul 
locului aș fi putut solicita ajutor altcuiva. 


CATASTROFAREA 


Concentrarea pe cel mai prost și mai neplăcut rezultat posibil în 
probleme sau evenimente relativ minore nu ne ajută cu nimic și 
sporeşte melodrama. Nu avem motive pentru a întâmpina mereu 
sfârșitul lumii — lasă asta pe seama catastrofiștilor. 


RAȚIONALIZAREA EMOȚIONALĂ 


Doar pentru că simţi ceva, nu înseamnă că e și adevărat. Când te 
afli în miezul evenimentelor, e ușor să iei emoţiile drept adevăr, 
însă acestea nu sunt indicatori în măsură să ofere o imagine de 
referință a realității. Chiar și atunci când simţi că un coleg te sapă 
sistematic, nu numai că s-ar putea să nu fie adevărat, dar poate că 
acel coleg nici măcar nu se gândeşte atât de mult la tine, ci tu te 
gândești la tine. 


GHICIREA VIITORULUI 


Dacă există vreun lucru de care putem fi absolut siguri, acel lucru e 
că nu putem fi siguri de nimic. Cu toate acestea, tuturor ne place să 
jucăm rolul lui Nostradamus și să presupunem că știm exact ce va 
fi, dar, doar pentru că ţi-e ruşine, de exemplu, nu înseamnă că 
tocmai s-a încheiat cariera ta. 


ETICHETAREA 


„Am greșit ceva în documentul la care lucram; prin urmare, sunt 
un cretin.“ Etichetarea este judecarea caracterului cuiva în termeni 
absoluțţi în baza unor experiențe minore. O facem cu toții mereu 
când suntem în trafic — tipul ăla care ne-a tăiat calea de fapt nu e 
un om oribil de egoist. Femeia care a trecut strada în viteză pe roşu 
nu € o ignorantă sau o nebună. lar persoana care ţi-a ocupat locul 
de parcare nu va sfârși în iad... oricât ţi-ai dori tu să fie așa. 


EXACERBAREA ASPECTELOR NEGATIVE 


Emoţiile te fac de multe ori să ai o percepţie de tunel asupra unei 
situaţii. Exacerbând aspectele negative, vei avea tendinţa de-a 
ignora orice lucru pozitiv s-ar putea întâmpla... și care te-ar putea 
face să te simți mai puţin nefericit. 


MINIMIZAREA ASPECTELOR POZITIVE 


Pentru a lăsa și mai mult loc de manifestare a negativității, oamenii 
sunt dispuși să suprime valoarea sau însemnătatea aspectelor 
pozitive într-o situaţie sau alta. Când ne minimizăm reuşitele și 
insistăm pe ideea că oricine ar putea realiza tot ceea ce am realizat 
Noi, pur și simplu minimizăm aspectele pozitive. 


CITIREA GÂNDURILOR 


La fel ca ghicitul, citirea gândurilor face predicții dramatice despre 
realitate fără prea multe dovezi. Dar, în timp ce noi folosim 
ghicitul în încercarea de a prezice viitorul pe baza emoţiilor 
noastre, folosim citirea gândurilor în încercarea de a presupune că 
ştim ce gândesc/simt alții pornind de la propriile noastre emoții. 
Dacă, de pildă, presupun că Mihai mă urăște în secret și încearcă 
să-mi saboteze evenimentul, atunci asta e citirea gândurilor. 


SUPRAGENERALIZAREA 


Aplicarea unor ipoteze generale într-o situaţie pe baza unei 
experienţe izolate din trecut și a unor dovezi minime conduce la 
concluzii ample și nerealiste. Stereotipurile cu privire la diferite 
tipuri de persoane sunt cele mai comune (şi mai distructive din 
punct de vedere social) forme de suprageneralizare. Dar așa 
procedăm în majoritatea situaţiilor. Cum se întâmplă în certurile 
din cuplu, când spunem „Iu tot timpul faci cutare“ sau „ Ţie îţi 
pasă doar de cutare“. Mda, no bueno... 


AUTOBLAMAREA 


Autoblamarea este credinţa că totul se întâmplă din vina ta, iar 
atunci când ţi se întâmplă ceva rău, e din cauză că eşti idiot, rău 
sau un fraier absolut. Blamarea de sine este pur și simplu o formă 
de absorbție de sine — de obicei, e o încercare motivată emoțional 
de a atrage simpatie. Și nu ajută pe nimeni. 


DECLARAȚIILE DE TIP „IREBUIE“ 


Atunci când consideri că tu sau altcineva ar fi trebuit să faceți ceva 
și nu lași loc de manevre alternative, nu faci decât să stabilești 
niște reguli și așteptări nedrepte asupra ta și a celorlalți. Acest tip 
de distorsiune duce la apariţia sentimentelor de vinovăţie și furie. 

Bine, acum, că am trecut în revistă distorsiunile cognitive, care 
crezi că se aplică situaţiei tale? 


De exemplu, în situația mea, eu continui să dau vina pe Mihai, 
chiar dacă sunt lucruri pe care aș fi putut să le fac pentru a preveni 
situația. Îi pun o etichetă deoarece presupun că este un nemernic 
în care nu se poate avea încredere. Dar am și o atitudine 
catastrofistă, pentru că, să fim sinceri, de fapt totul va merge bine. 
Și, în cele din urmă, citesc gândurile, deoarece presupun ce 
intenții are fără măcar să discut cu el! 


Gândirea de tipul 
totul-sau-nimic 


Blamarea 
celorlalți 


Catastrofarea 


Raţionalizarea 
ernoțională 


Ghicirea 
viitorului 


Etichetarea 


Exacerbarea 
aspectelor 
negative 
Citirea 
gândurilor 


Minimizarea 
aspectelor pozitive 


Suprageneralizarea 


Autoblamarea 


Declaraţiile de tip 
„trebuie“ 


E RÂNDUL TĂU: 


Gândirea de tipul totul- Ghicirea viitorului Minimizarea aspectelor 
sau-nimic pozitive 


Blamarea celorlalți Etichetarea Supragenera-lizarea 


Catastrofarea Exacerbarea aspectelor Autoblamarea 
negative 


Raţionalizarea Citirea gândurilor Declaraţii de tip 
emoțională „trebuie“ 


Acum să încercăm să descriem din nou situaţia ta, de data asta 
fără a cădea în capcana distorsiunilor cognitive. 


EXEMPLU: 


Mihai m-a luat complet prin surprindere, abandonând 
participarea la evenimentul pe care a promis că mă ajută să-l 
organizez. Dar, sincer, eu nu ştiu ce se petrece în viaţa lui. Poate 
că are motive reale. Poate că nu. Sunt foarte dezamăgit și furios 
pe el. Dar pot găsi pe altcineva să mă ajute și, cu ceva efort 
suplimentar, totul va fi bine. 


E RÂNDUL TĂU: 


Dorinţa de a avea o experienţă 
pozitivă este în sine o experienţă 
negativă. Și, în mod paradoxal, 
acceptarea experienţei negative 
reprezintă în sine o experiență 
pozitivă. 


Emoţiile sunt neutre. Orice emoție poate fi deopotrivă 
sănătoasă sau nesănătoasă, în funcţie de reacția noastră faţă 
de emoția respectivă. 


Reacţiile nesănătoase sunt nesincere, ambigue, distructive, 
inutile și violente. 

Reacţiile sănătoase sunt sincere, transparente, constructive, 
educative și orientate spre dezvoltare personală. 

lată câteva exemple de reacții sănătoase și nesănătoase față de 
fiecare emoție. 


FURIA 


e Distructivă atunci când e direcționată greșit pentru a te răni 
pe tine sau pe alții 

e Utilă atunci când corectezi nedreptățile și/sau te protejezi pe 
tine sau pe alții 


FRICA 
e Frustrantă atunci când te împiedică să-ți urmezi visurile 
e Foarte utilă atunci când te fugărește un tigru furios 


BUCURIA 


e Corozivă atunci când e folosită pentru a justifica un sentiment 
de superioritate asupra celorlalți 

e Minunată când e împărtășită ca urmare a unei întâmplări 
pozitive 


TRISTEŢEA 


e Dăunătoare când te împiedică să trăiești o viaţă normală 
e Înălțătoare când te ajută să cinstești amintirea unor lucruri 
pierdute 


RUȘINEA 


e Dăunătoare când te face să te judeci şi să te urăști inutil 


e Favorabilă când te împiedică să faci ceva nepotrivit 


CURIOZITATEA 


e Periculoasă când te împinge să faci gargară cu clor... știi tu, 
în numele științei... 

e Uimitoare când te ajută să explorezi această lume și această 
viaţă incredibile 


Revenind la situaţia ipotetică descrisă, care sunt formele 
sănătoase şi nesănătoase ale emoţiilor resimţite? 


EXEMPLU: 


Calea nesănătoasă de gestionare a furiei faţă de Mihai ar fi să o 
îngrop sau să-i permit să mă împiedice să mai am încredere în 
ceilalți. La fel de nesănătos ar fi dacă aş permite furiei să-mi 
justifice un comportament urât faţă de el. Calea sănătoasă ar fi să 
stăm de vorbă despre asta, să-i spun cum mă simt și să-l întreb 
ce se petrece. Dacă răspunde cu onestitate și responsabilitate, 
atunci aș fi satisfăcut. Dacă nu răspunde astfel, atunci m-aș 
împăca cu ideea că am pierdut un prieten. 


E RÂNDUL TĂU: 


În ciuda tuturor clișeelor, nu e musai 
să avem încredere în emoţiile 
noastre. De fapt, ar trebui să ne 


facem un obicei din chestionarea lor. 


Dacă reacţiile față de emoţii sunt mai importante decât 
emoţiile propriu-zise, atunci trebuie să-i judecăm pe oameni 
(şi pe noi înșine) pentru acţiunile, nu pentru emoţiile lor. 


Chestii la 
care merită să 
reacționâm 


Chestii care 
se întâmplă 


Foarte puţine 
chestii 


Adesea ne judecăm (la fel ca pe ceilalți) pentru emoțiile noastre, 
ceea ce e nedrept, deoarece noi nu deţinem controlul asupra 
emoțiilor pe care le trăim. Dacă e să rămâi măcar cu un lucru din 
acest jurnal, atunci ăsta ar fi: nu există emoție rea, ci doar reacţii rele 
la emoții. 


Emoţiile sunt o parte normală și inevitabilă a vieţii. Nu există 
nimic greșit sau rușinos în resimţirea unei emoții. Cu toate 
acestea, complăcerea în emoție este o decizie. Capitularea în faţa 
emoțiilor este o decizie. Folosirea unei emoții drept scuză pentru o 
răbufnire este o decizie. 

Mai bine e să-i judecăm pe oameni după felul în care au decis să 
acționeze în privinţa emoțiilor lor — cât de capabili sunt să simtă 
emoțiile, să le recunoască și să le depăşească. 

Ca exerciţiu final, aș vrea să revenim o ultimă dată la situaţia 
descrisă, pentru a ne întreba: „Care ar fi o reacție sănătoasă la 
această situaţie supărătoare?“ Care ar fi reacția care ar minimiza 
distorsiunile cognitive; care ar produce rezultate mai bune, mai 
sănătoase pentru toți cei implicaţi; care ar promova transparenţă și 
onestitate? 


EXEMPLU: 


Mi-e clar că cea mai bună soluție în situația mea ar fi să vorbesc 
cu Mihai şi să încerc să înțeleg de ce m-a dezamăgit în felul 
acesta. În mod similar, trebuie să-i spun cât de tare m-a înfuriat 
și m-a decepţionat, în loc să ţin totul în mine până se transformă 
în resentiment și judecată. Ştiu că nu e un om rău. Cine ştie prin 
ce-o fi trecând. Probabil că ar trebui să încerc să aflu. Sau poate 
că ar trebui să meditez la asta şi să încerc să înțeleg ce aș putea 
să fac pe viitor pentru a preveni situaţii de tipul acesta — 
separarea vieţii personale de cea profesională ar putea fi un 
început bun. La fel și folosirea unui contract în viitor. 


E RÂNDUL TĂU: 


INTERLUDIU: LA NAIBA CU 
FERICIREA 


Cinci lucruri care împiedică 
fericirea: 


1. Grijile legate de fericire 

2. Grijile față de grijile legate de fericire 
3. Grija că-ți faci prea multe griji 

4. Taxe și impozite 

5. Grijile legate de taxe și impozite 


Ah, apogeul experienţei umane, obsesia şi dorinţa arzătoare a 
fiecărei persoane vii: fericirea. 


Ne place să credem că fericirea este graalul emoţiilor — spaţiul 
pe care ne-ar plăcea să-l descoperim, să-l locuim și să nu-l mai 
părăsim niciodată. 


Dar eu aș vrea să reţii altceva: fericirea nu e o emoție ce poate fi 
descoperită. Fericirea este absenţa altor emoții. 


Dacă emoţiile sunt un mecanism de feedback prin care corpul îi 
spune minţii că ceva trebuie schimbat, atunci fericirea constă în 
absenţa acestui feedback — e momentul în care nimic nu trebuie 
schimbat. Când totul e minunat așa cum e. 


Prin urmare, fericirea nu apare prin descoperirea a ceva mai mult 
sau căutarea unor lucruri din exterior, ci mai degrabă fericirea e 
găsită când renunți și te concentrezi pe mai puţin. 


Partea 3. PROBLEME MAI 
BUNE 


NU SPERA LA O VIAŢĂ FĂRĂ PROBLEME 


Cu toţii salivăm la gândul unei vieţi fără probleme, plină de 
bucurie și fericire veșnică, dar asta reprezintă tocmai 
compoziția visurilor dezastruoase. 


Iată un adevăr greu de acceptat: problemele vieţii sunt 
inevitabile. Nu încetează să te asedieze. De fapt, tocmai încercarea 
de a evita nesfârșşitele probleme cu care te confrunţi le face cu atât 
mai grave. 

Rezolvarea problemelor ne dă un sens. Prin urmare, pentru a fi 
mulțumiți de noi înșine, avem nevoie de probleme pe care să le 
rezolvăm. Asta înseamnă că soluţia unei probleme presupune 
întotdeauna crearea alteia noi. Trucul e să încerci să-ţi creezi 
probleme mai bune de fiecare dată când rezolvi o problemă. Adică 
să schimbi problemele actuale cu unele mai bune. 

Nu trebuie să căutăm o viaţă fără dificultăţi: nu există. În schimb, 
ar trebui pur şi simplu să căutăm să luptăm pentru motive mai 
bune. O viaţă bună înseamnă a avea probleme bune. De scăpat cu 
totul de probleme nu vom reuși; putem doar să le ameliorăm. 
Probleme cu banii are și un om fără adăpost și Warren Bufiett, dar 
cu toții am prefera să avem problemele celui din urmă. 

Altfel spus, progresul este procesul ameliorării problemelor. 

În partea asta de jurnal, vei analiza problemele din viaţa ta şi te 
vei întreba cum le poți ameliora. În loc să încerci să scapi de ele 
sau să le percepi printr-un filtru pozitiv, te vei întreba: Care ar fi 
problema mai bună cu care să mă confrunt? 

Să începem. 


Care e problema ta? 


Gândește-te la o problemă cu care te confrunţi în viaţa ta. 
Descrie situaţia. 


EXEMPLU: 


Partenera mea e supărată că nu petrecem suficient timp 
împreună și ar vrea să fiu ceva mai implicat în organizarea 
timpului pe care îl trăim împreună. Dar mi-e greu să-mi aduc 
aminte și să mă gândesc la lucrurile astea. De fapt, nici nu am 
realizat că ar exista o problemă până ce nu s-a înfuriat pe mine 
pentru că n-aş fi suficient de ancorat în prezent. 


E RÂNDUL TĂU: 


Care e problema ta? 


Primul pas în abordarea oricărei probleme este identificarea 
aspectelor pe care le putem controla și a celor care ne ies de 
sub control. De foarte multe ori ne enervăm și încercăm să 
schimbăm lucruri care nu se află sub controlul nostru. În mod 
similar, ne plângem și evităm responsabilitatea lucrurilor pe 
care le putem controla. Până ce nu clarificăm cele două 
aspecte, nu vom avansa nicicum. 


CE NU PUTEM SCHIMBA NICIODATĂ: 


e Trecutul 
e Lumea 
e Pe ceilalți 


CE PUTEM SCHIMBA ÎNTOTDEAUNA: 


e Atitudinea noastră 
e Supoziţiile noastre 
e Comportamentul nostru 


Notează-ţi ce aspecte ale problemei ies de sub controlul tău şi ce 
aspecte ale problemei sunt sub controlul tău. 


EXEMPLU: 


Nu pot controla cum se simte partenera mea. Nu pot controla nici 
faptul că pare să aibă nevoie de mai mult timp petrecut împreună 


pentru a se simţi satisfăcută de relaţia noastră. Ce pot controla e 
cât de des sunt disponibil şi, mai important, modul în care 
comunic această disponibilitate. De multe ori, sunt absent nu 
pentru că nu mi-aş dori să fiu prezent, ci pentru că am o groază 
de responsabilități de îndeplinit. 


E RÂNDUL TĂU: 


Imensa majoritate a problemelor nu apar din senin. Acestea 
reprezintă o consecinţă a deciziilor noastre, prin urmare 
suntem, în parte, responsabili pentru problemele noastre. 
Acest sentiment de răspundere reprezintă un factor de forță, 
întrucât ne permite să ne schimbăm deciziile pe viitor. Hai să 
analizăm deciziile pe care le-ai luat în trecut și care au condus 
la apariţia acestei probleme. 


EXEMPLU: 


Am ales să dau prioritate muncii faţă de relaţie, deoarece la 
momentul respectiv am considerat că e mai important. Am ales să 
lucrez până târziu și în weekenduri. Am ales să mă culc mai 
devreme deoarece eram epuizată. Am ales să-mi ignor uneori 
partenerul. 


E RÂNDUL TĂU: 


Adevărata fericire se naște atunci 
când găsești probleme pe care-ţi 
face plăcere să le ai și să le 
rezolvi. 


Eşti mulţumit de aceste alegeri? Ai vrea să le modifici? Reţine 
că „nu“ este întotdeauna un răspuns acceptabil aici, iar dacă 
așa stau lucrurile, atunci asta e problema cu care ai ales să te 
confrunţi! 


EXEMPLU: 


Nu regret că am dat întâietate muncii, dar acum ştiu că am 
ignorat efectul pe care aceasta îl va avea asupra relației mele, ceea 
ce a fost, evident, o greșeală. Nu-mi doresc să muncesc atât de 
mult la nesfârșit, iar pe viitor chiar aş vrea ca relaţia mea să 
reprezinte o prioritate. Pot să încerc să comunic mai bine lucrul 
ăsta. 


E RÂNDUL TĂU: 


Acum, că ai stabilit care sunt deciziile pe care ai vrea să le 


modifici, e momentul să faci o listă cu posibile acțiuni care să 
concretizeze noile decizii. 


EXEMPLU: 


* Pot stabili ca serile de miercuri să ni le dedicăm nouă, 
cuplului. 

* Pot să-i cumpăr flori sau înghețată în drum spre 
casă, pentru a-i arăta că-mi pasă, chiar dacă nu sunt 
pe atât de prezent pe cât şi-ar dori. 

* Pot încerca să petrecem diminețile împreună în 
weekend, așa cum făceam cândva. 


E RÂNDUL TĂU: 


Grozav! Treci la fapte, desigur. Dar hai și să încercăm să nu 
mai ajungem în același punct pe viitor. Întreabă-te care sunt 
problemele posibile ce ar putea apărea în urma noilor tale 
decizii? Sunt aceste probleme mai bune decât cele vechi? Dacă 
nu, poate că ar fi bine să te întorci cu câțiva paşi pentru o 
reevaluare a deciziilor tale! 


EXEMPLU: 


* Trebuie să descopăr mai multe lucruri pe care le-am 
putea face în seara dedicată cuplului. 

* Dacă mă opresc să-i cumpăr ceva pe drum, voi 
ajunge mai târziu acasă. 

* Trebuie să depun eforturi ca să fiu mai atent faţă de 
ea și mai prezent. 


E RÂNDUL TĂU: 


În general, când lucrurile o iau razna în viaţa noastră, prima 
reacţie e să ne plângem și să ne văităm: „De ce mi se întâmplă 
tocmai mie una ca asta?“ 


Hai mai bine să ne întrebăm altceva: „Ce pot învăţa din asta?“ 

Pentru că e imposibil să regreți ceva din care până la urmă ai tras 
niște beneficii. A învăţa din deciziile noastre greșite le poate 
transforma în decizii corecte. 

Așadar, ce ai învăţat din chestia asta? 


EXEMPLU: 


Cu siguranţă că am considerat relația mea de la sine înțeleasă. Nu 
mi-am dat seama de câte strădanii e nevoie ca împreună să ne 
simțim fericiți, chiar şi după trei, patru ani de relație. Am învățat 
să comunic mai fluid priorităţile mele. Am învăţat şi că gesturile 
mărunte și un pic de efort din când în când contează foarte mult. 
Întotdeauna am crezut că să mă reped până acasă pentru prânz 
sau să-i cumpăr un fleac din când în când sunt chestii minore, 
care nu au niciun sens, însă acum înțeleg că astfel de chestii 
minore înseamnă enorm. 


E RÂNDUL TĂU: 


INTERLUDIU: SACRIFICIUL E 
SECRETUL 


În drumul tău prin viaţă, trecând de la o problemă la alta 
ceva mai cumsecade și tot așa, vei începe să observi un anumit 
lucru: renunţarea e plăcută. 


Vezi tu, când suntem tineri şi imaturi, ne place să ne jucăm 
cu gândul că putem avea orice, că putem face orice, că putem fi 
orice. Ideea noastră de „mai bine“ este să obţinem mai mult cu 
mai puţin. 


w [.] 


Însă, pe măsură ce avansăm în vârstă şi trecem la probleme 
mai cumsecade și tot mai cumsecade, înțelegem că atunci când 
găsim probleme care ne sunt pe plac, renunțăm mai ușor la 
lucruri. Sacrificiile sunt mai ușoare. Renunţăm voios la 
weekend-uri de dragul relaţiilor noastre. Ne place să 
sacrificăm chestii la muncă în folosul spiritului de echipă. Ne 
place să-i ajutăm pe cei care au nevoie de ajutor. 


Și nu doar că ne plac toate aceste lucruri, dar ele devin cele 
mai valoroase. Sacrificiul nu e antiteza unei vieţi satisfăcute și 
împlinite. Sacrificiul reprezintă o viaţă satisfăcută și împlinită. 


Partea 4. SĂ NE PESE MAI 
PUŢIN 


IDENTITATEA ÎŢI ESTE DEFINITĂ DE 
VALORILE PE CARE LE AI 


În fiecare clipă a fiecărei zile, că-ți dai seama sau nu, tu decizi 
cum vrei să-ţi petreci timpul, căror lucruri dorești să le acorzi 
atenţie, către ce anume intenționezi să-ţi canalizezi energia. 


Chiar în clipa aceasta, tu ai decis să foloseşti jurnalul de faţă. 
Bravo! Există o infinitate de lucruri pe care le-ai fi putut face în loc 
de asta, însă tu ai hotărât ca acum să petreci timp cu acest jurnal. 
Poate că peste o clipă vei primi un mesaj şi vei lăsa jurnalul din 
mână. Poate vei alege să vezi un film. Sau îți vei da seama că trebuie 
să te duci urgent la toaletă. 

Când se întâmplă aceste lucruri, tu iei o decizie simplă, bazată 
pe valori: telefonul tău (sau toaleta) sunt lucruri mai importante 
pentru tine în acest moment decât jurnalul. Comportamentul tău 
este consecinţa acestor decizii de a alege ce trebuie să aibă 
prioritate. 

Valorile noastre sunt întotdeauna reflectate de maniera în care 
alegem să ne comportăm. De lucrurile cărora alegem să le acordăm 
prioritate. Acest amănunt este extrem de important, pentru că noi, 
toți, credem sau afirmăm că prețuim anumite lucruri, însă nu 
demonstrăm asta și prin intermediul acţiunilor noastre. De fapt, 
adesea funcționăm la un nivel de disociere între ce spunem că sunt 
valorile noastre și felul în care alegem să ne petrecem timpul. 

Mai exact, eu pot să le spun oamenilor (și mie însumi) până la 
saturație că îmi pasă de schimbările climei sau de pericolele 
rețelelor de socializare, dar dacă conduc o mașină de teren care 
consumă foarte multă benzină și verific mereu reţelele de 
socializare, atunci comportamentul și acţiunile mele spun altceva. 
Acţiunile nu mint. Poate crezi că îţi dorești un nou loc de muncă, 
dar până la urmă resimţi ușurare când nu te caută nimeni și te poţi 
dedica mai departe jocurilor video. 

Din păcate, de obicei, doar când avem parte de o suferință 
intensă sau de tulburări majore în vieţile noastre suntem cu 


adevărat dispuși să ne examinăm valorile și să ne întrebăm de ce 
par să nu fie de folos. Abia atunci suntem capabil să identificăm 
clar falia dintre ceea ce spunem și credem și ceea ce facem de fapt. 

Când suntem deconectaţi de valorile noastre — dăm întâietate 
jocurilor video, de pildă, dar credem că prețuim ambiția și munca 
intensă —, credinţele şi ideile noastre sunt separate de acțiuni și 
emoţii. Încercarea de a umple acest gol ne conduce la o gândire 
iluzorie, atât față de propria persoană, cât și față de lume în 
general. Și din punctul acesta încep lucrurile să se deterioreze. Și 
tot de aici devine util jurnalul de față. 

Această secțiune a jurnalului te va ajuta să începi să dezvolți o 
înțelegere clară a valorilor şi comportamentelor pe care dorești să ţi 
le asumi, precum și a vieţii pe care vrei să o trăiești. La final, ar 
trebui să ai o percepţie clară asupra identității și a 
comportamentului ce corespunde viziunii tale. 


Să începem... 


Înainte de a utiliza secţiunea de faţă pentru a rezolva 
problema pe care o ai, aș vrea să faci o listă cu cele mai 
importante valori ale tale, la care să poţi reveni pe măsură ce 
răspunzi la un set de întrebări. Valorile personale trebuie 
folosite ca etaloane cu ajutorul cărora să determinăm ce 
înseamnă o viaţă încărcată de sens și succes. Așadar scopul 
este să numești câteva valori potrivite. Articulându-le din capul 
locului, îți va fi mai ușor să identifici tiparele de 
comportament ce contrazic persoana extraordinară pe care 
încerci să o aduci la suprafaţă. 


VALORILE POTRIVIIE SUNI: 


e realiste 
e constructive și 
e controlabile. 


VALORILE NEPOTRIVITE SUNT: 


e emoționale 
e distructive și 
e incontrolabile. 


Valorile potrivite tind să fie lucruri pe care le putem controla, 
care ne ajută pe noi și pe ceilalți și care reflectă fidel realitatea. 
Familia este o valoare bună și sănătoasă. Credinţa în pastafarianism 
şi încercarea de a-mi asasina familia în cadrul unui sacrificiu 
ritualic sunt un exemplu de valori nepotrivite. 

Câteva exemple de valori potrivite, sănătoase: onestitatea, 
construirea a ceva nou, vulnerabilitatea, demnitatea, protejarea 
celorlalți, respectul de sine, curiozitatea, compasiunea, modestia 
și creativitatea. 

Câteva exemple de valori nepotrivite, nesănătoase: 
dominarea celorlalți prin manipulare sau violenţă, sexul cu cât mai 
mulți parteneri /partenere, a te simţi mereu bine, a fi mereu în 
centrul atenţiei, a fi incapabil de singurătate, a fi plăcut de toată 
lumea, a acumula bogăţie de dragul bogăției și a sacrifica 
animăluţe unor zeități păgâne. 

Gândește-te la lucrurile importante din viaţa ta și la ce fel de 
persoană ești. Care sunt cele mai înalte valori ale tale? Fă o listă cu 
cel puţin zece valori. 


EXEMPLE: 


* Onestitatea 

* Creativitatea 

* Familia 

* Stabilitatea 

* Sănătatea 

* Reputația 

Pont: Dacă identificarea valorilor tale ţi se pare o sarcină prea grea, 

atunci întreabă-te doar ce probleme îţi place să rezolvi și care sunt cele 
ce nu le sunt pe plac celorlalți. Aici se găsesc valorile tale. Dacă alegi 
problemele corecte, alegi valorile corecte. 


E RÂNDUL TĂU: 


Acum, că ai lista, poţi folosi această secțiune de fiecare dată când 
simți că s-a ivit un dezechilibru sau o deconectare în viața ta. 
Încercarea de a înţelege ce se întâmplă și verificarea listei cu 
valorile pe care crezi că le prețuieşti te vor ajuta să înţelegi în ce 
măsură ești sincer față de tine însuți. 


Fericirea nu e ceva ce ne vine 
din exterior, e doar o 
decizie — o decizie bazată pe 
valorile pe care am ales să le 
preţuim și pe care le 
considerăm importante în 


fiecare moment. 


Valori conflictuale 


În general, momentele cele mai dificile din viaţa noastră au 
loc atunci când două valori intră în conflict. Vrem să excelăm 
la serviciu, dar ne dorim totodată să fim acasă cu copiii. Vrem 
să petrecem mai mult timp cu prietenii, dar nu vrem să ne 
abandonăm partenerul. Nu prea am vrea să ne plătim taxele, 
dar nici la închisoare nu ne-ar surâde să ajungem. Viaţa e 
plină de tot felul de dileme. 


Când acest tip de conflict apare între două valori sănătoase (de 
exemplu, să mă concentrez mai mult pe muncă sau să petrec mai 
mult timp cu copiii), atunci devine o chestiune de priorități și 
management al timpului. 

Însă de multe ori o valoare potrivită intră în conflict cu o valoare 
nepotrivită (de exemplu, a avea grijă de sănătate versus a petrece 
încă o noapte albă cu prietenii). Acestea sunt situațiile pe care 
trebuie să le analizăm îndeaproape, pentru a identifica valorile 
nesănătoase și ce anume le face să dureze în timp și pentru a 
încerca să le acordăm mult mai puțină importanţă. 

Așadar, ce conflict sau perturbare din viață te-a împins către 
chestionarea valorilor tale în momentul acesta? Descrie situaţia. 


EXEMPLU: 


Eu am fost mereu foarte apropiat de familia mea, dar în ultima 
vreme simt că nimănui nu-i pasă de mine. Pe nimeni nu 
interesează ce fac sau prin ce trec. Erau mult mai atenți cu mine; 
nu ştiu ce s-a întâmplat. Simt că ar trebui să încep să le acord 
mai puţină atenţie. 


E RÂNDUL TĂU: 


Dacă problemele cu care te 
confrunţi în prezent nu-ţi sunt 
pe plac, analizează cât se poate 
de serios valorile care le-au 
generat. Poate că e momentul să- 
ți modifici prioritățile. 


E RÂNDUL TĂU: 


În ce fel acţiunile tale au reflectat valorile tale personale? E 
ușor să spunem că preţuim ceva, dar, dacă în realitate nu 
facem nimic în sensul ăsta, atunci ce mai rămâne din prețuirea 
asta? 


EXEMPLU: 


O sun pe mama o dată pe săptămână ca să ştiu ce face. Înainte o 
sunam mai des, dar acum nu prea mai am timp. Cu sora mea 
încerc să petrec timp o dată pe lună, dar deja nu am mai vorbit 
de două luni. Îmi amintesc de zilele de naştere și încerc să nu 
ratez evenimentele de familie, dar de când cu pandemia asta, e 
mult mai dificil. Nu ne-am mai întâlnit, iar acum aproape că nu 
mă văd cu nimeni. 


E RÂNDUL TĂU: 


Dacă observi că ai dificultăţi în armonizarea acţiunilor cu 
valorile tale, care ar fi alte lucruri cărora le acorzi prioritate, 
de fapt? Ce spun acţiunile tale? Care sunt valorile tale reale? 


EXEMPLU: 


Petrec foarte mult timp singur, dar fără vreun motiv anume. 
Uneori, când mă sună tata, sunt ocupat, apoi uit să sun înapoi. 
Înainte mergeam la cină la ai mei în fiecare duminică, dar în 
ultima vreme am preferat să mă văd cu prietenii, deci cred că 
acțiunile mele spun că preţuiesc mai mult prietenia decât familia. 


E RÂNDUL TĂU: 


Ce influenţe sau acţiuni poți elimina din viaţa ta astfel încât să 
trăiești într-o mai bună armonie cu valorile tale? 


EXEMPLU: 


Cred că aș putea să mă văd mai rar cu prietenii. Ţin la ei, dar nu 
cred că ar trebui să le acord prioritate în raport cu familia mea. 
De asemenea, cu ei beau destul de mult, apoi sunt prea mahmur 
ca să fac ceva împreună cu familia mea. 


E RÂNDUL TĂU: 


Concentrează-te pe ce poţi 
controla. Restul, ducâ-se pe apa 
Sâmbetei. 


Reţine că, indiferent ce crezi, simți sau ţi-ai dori să fie 
adevărat, valorile veritabile sunt reflectate în deciziile și 
acţiunile tale. 


Acum revezi răspunsurile, dar cu sinceritate. Valorile declarate 
îți sunt utile? Sau poate că ar trebui să adopţi unele mai bune? 
Gândește-te la asta și întoarce-te la începutul secţiunii pentru a 
adăuga și/sau elimina valori. 


Pentru a înlocui valorile vechi, nepotrivite, cu unele noi, 
sănătoase, trebuie să înţelegi povestea din jurul experienţelor 
tale. 


Alegerea unor valori sănătoase reprezintă un proces de eliberare 
de ideile nesănătoase și de introducerea în viața noastră a unor 
incertitudini potrivite. 

De exemplu, dacă îţi este ruşine că porți încălțăminte neadecvată 
când ești cu colegii tăi, asta e un semn că valorile tale sunt 
nepotrivite — că te preocupă mai mult aparențele şi aprobarea celor 
din jurul tău decât respectul de sine şi asumarea propriilor 
gusturi. 

Descrie o situaţie în care înlocuirea unei valori nesănătoase cu 
una sănătoasă ţi-a îmbunătățit experienţa de viaţă. 


Nu există „experienţe nepotrivite“, ci 
doar experienţe pe care nu am știut 
să le folosim. 


Fie că realizăm, fie că nu, noi alegem în fiecare clipă lucrurile 
de care ne pasă. Atunci când nu-ţi pui întrebarea importantă 
legată de lucrurile de care ar trebui să-ți pese, ajungi în 
situaţia în care forțele din jurul tău vor decide care sunt 
valorile tale. 


Valorile noastre stabilesc natura problemelor noastre, iar natura 
problemelor noastre determină calitatea vieților noastre. Valori 
potrivite înseamnă o viață cum se cuvine. 

Dar cum ne schimbăm valorile? 


INTERLUDIU: PARTEA 
LUMINOASĂ A MORŢII 


Așa cum valorile tale îți determină comportamentul — un nou 
comportament determină noi valori. Nu e suficient să te 
gândești dintr-o perspectivă pasivă asupra lucrurilor pe care 
vrei să le consideri valori. După cum spune prietenul meu 
Derek Sivers: „Dacă schimbarea ar fi totuna cu deținerea unei 
informații, atunci am fi toți niște milionari cu mușchi“. 


Acordă-ţi un moment pentru a înţelege care sunt lucrurile din 
viață pe care vrei să le faci și știi să le faci, dar pe care totuși nu le 
faci. 


Așa cum arată lista de mai sus, simpla prețuire a unor lucruri nu 
te mobilizează să și faci lucrurile respective. 

Valorile fără acțiune nu înseamnă nimic. Prin urmare, partea 
finală a acestui jurnal te va ghida în direcţia adoptării unor acţiuni 
și comportamente noi. 


Partea 5. GĂSIREA UNUI SENS 
MAI ÎNALT 


Oamenii rari, care ajung să fie 
excepționali într-un domeniu, nu 
devin astfel pentru că ar crede că 
sunt excepţionali. Dimpotrivă, ajung 
atât de buni deoarece sunt obsedați 


CUM SĂ-ŢI CONSTRUIEŞTI O VIAȚĂ MAI 
BUNĂ 


Să începem cu o întrebare simplă: tu în prezent trăieşti viaţa 
pe care ţi-o dorești? 


Dacă răspunsul nu e un „Sigur că da!“ imediat și categoric, 
atunci ceva nu e în regulă. 

Această parte a jurnalului e menită să te ajute să răspunzi la 
această întrebare și să acţionezi pentru a-ți schimba viaţa în mai 
bine. Poate părea puţin descurajant, dar vom împărți acest proces 
în câțiva pași rezonabili. Ulterior, vei putea reveni la acești pași, 
pentru a acţiona asupra lor în lunile și anii ce vor urma. Poate fi 
chiar un proces anual de reevaluare a etapei în care ne aflăm și 
direcției spre care ne îndreptăm. 

Acest sistem este adaptarea unui exercițiu similar pe care un bun 
prieten de-ai mei l-a făcut an de an timp de un deceniu. L-am 
combinat cu alte tehnici de stabilire a obiectivelor pe care le-am 
descoperit în ani, astfel că e posibil să recunoști elemente ale sale. 
Nu e nicicum revoluţionar. Dar funcţionează. Și asta e tot ce 
contează. 


Fundaţia unei vieţi mai bune 


Înainte de-a trece cu entuziasm la crearea unui plan de 
acţiune, vreau să te gândești la lucrurile care te fac să fii o 
persoană mai fericită și mai împlinită. Ce anume ar putea să 
ajute ca viaţa ta să fie chiar mai bună decât este? 


E vorba despre mai mulţi bani? Mai mult sex? Mai multă iubire, 
adoraţie, respect din partea familiei, prietenilor, colegilor? Să 
explorezi mai mult şi să încerci mai multe „lucruri noi“? Să găsești 
o muncă cu mai mult sens? 

Toate aceste lucruri? 


Indiferent ce crezi că te-ar face o persoană mai fericită, pot să 
pariez că face parte din următoarele categorii: libertate (financiară 
sau de altă natură), relații sau sănătate. Pentru că acestea sunt cele 
trei ingrediente majore ale fericirii. E imposibil să fii o persoană 
împlinită dacă din viaţa ta lipsesc cu adevărat unul sau mai multe 
dintre aceste ingrediente. 


Creșterea presupune pierdere. 
Pierderea vechilor valori, a vechilor 
comportamente, a vechilor iubiri, a 
vechii tale identități. Prin urmare, 
creșterea poate conține uneori un 
element de suferință. 


LIBERTATEA 


Dacă ești de părere că-ţi lipsește libertatea și simți că nu prea 
ai control asupra felului în care-ţi petreci timpul, atunci e 
destul de probabil că nu te simţi prea grozav bună parte din 
timp. 


Scopurile 
altora 


O viață irosită 


Acesta e motivul pentru care persoanele cu locuri de muncă 
foarte bine plătite, care muncesc mai mult de optzeci de ore pe 
săptămână, sunt adesea nefericite. Au bani, desigur, dar nu au 
libertate și nu au sentimentul că pot controla felul în care își petrec 
timpul. Clișeul spune că banii n-aduc fericirea. Şi e adevărat. Dar, 
folosiți corect, banii pot cumpăra libertate. Folosiţi incorect, banii 
îți pot răpi şi mai mult din libertate. 

Similar, acesta este motivul pentru care persoanele care câștigă 
mai modest, dar au locuri de muncă mai flexibile sunt adesea mai 
fericite. Până la un punct, felul în care-ţi câştigi banii e mai 
important decât numărul banilor făcuți. 


RELAŢIILE 


Am văzut atâtea celebrități trecute prin trei divorțuri care 
izbucnesc în lacrimi în timpul unui interviu, declarând că ar 
renunţa la avere pentru o relaţie de calitate și copii care chiar să le 
vorbească. 

Din toate informaţiile despre fericire și satisfacția vieţii, calitatea 
relațiilor noastre pare să aibă cel mai mare impact asupra vieţii 
noastre. Cu cât sunt mai bune relaţiile, cu atât mai fericiți și mai 
satisfăcuți ne simțim. Cu cât sunt mai rele relaţiile noastre... cu 
atât mai neagră e nefericirea din noi. 


SĂNĂTATEA 


Desigur, libertatea și relațiile împlinite nu înseamnă mare lucru 
dacă nu avem sănătate. lată încă un clișeu: mergi la secţia de 
oncologie a unui spital și întreabă-i pe cei aflați pe moarte ce ar 
prefera, să aibă toți banii din lume sau sănătate? Dar să nu te mire 
privirile serioase şi eventualele olițe de noapte azvârlite în direcția 
ta. 


TRIUNGHIUL FERICIRII 


Am auzit cu toţii de nenumărate ori parabole stereotipe de felul 
acesta, dar mulți dintre noi nu au înțeles că fericirea nu vine doar 
dintr-unul din aceste ingrediente. E nevoie de toate trei într-o 
proporție mai mică sau mai mare. Pentru a experimenta un 
sentiment de satisfacție şi fericire în viaţă, fie el şi intermitent, 
libertatea, relaţiile împlinite și sănătatea sunt esenţiale. 

Îţi spun asta deoarece aș vrea să te gândești la aceste trei aspecte 
pe măsură ce parcurgem secțiunea aceasta. E posibil să ai relații 
solide şi să fii tânăr și sănătos, dar să-ţi lipsească bucuria vieții din 
pricina unui loc de muncă care-ţi răpește libertatea. E bine de ştiut. 
Lucrează la asta. Dar nu cu preţul relaţiilor sau al sănătăţii tale. 

Frumuseţea acestui „triunghi al fericirii“ e că rezolvarea unui 
aspect poate crea o buclă pozitivă de feedback în privinţa celorlalte. 
Găsirea unui loc de muncă sau deschiderea unei afaceri care să nu 


te ţină lipit de birou împotriva voinţei tale cincizeci de săptămâni 
pe an îţi poate oferi timpul și energia necesare pentru a te 
concentra asupra relaţiilor. Cultivarea și alimentarea relaţiilor 
sănătoase — romantice sau de altă natură — pot avea un impact 
pozitiv imens asupra sănătății și bunăstării generale. 

Dacă în prezent toate cele trei aspecte sunt în dezordine și 
trebuie să alegi pentru început unul, alege sănătatea. O minte 
sănătoasă într-un corp sănătos îți vor oferi încrederea și energia de 
care ai nevoie pentru a fi o persoană ancorată în prezent, 
contribuind astfel și la relaţiile tale. Ca să nu mai insistăm asupra 
faptului că vei munci cu spor ca un om sănătos cu o minte clară. 

Având toate acestea în vedere, să trecem la treabă. 


E mai bine să fii urât pentru ceea 
ce ești decât să fii iubit pentru 
ceea ce nu ești. 


Cum să abordezi secţiunea asta 


Te voi scuti, pentru moment, de toată ştiinţa și datele din 
spatele tehnicilor de stabilire a obiectivelor și motivele pentru 
care notarea gândurilor pare să aibă un efect „magic“ asupra 
creierului tău. Nu e genul acela de jurnal. Dar trebuie să-ţi 
spun ceva: fă aceste exerciţii într-un loc liniștit, lipsit de surse 
de distragere a atenţiei. Fă-o în ritmul tău. Nu te grăbi. 


Și nu uita că viaţa se schimbă. Au loc întâmplări asupra cărora 
nu ai control sau pe care nu le poți anticipa. Păstrează-ţi 
flexibilitatea şi adaptabilitatea pe parcursul acestei călătorii 
extraordinare numite viață. Nu fi aspru cu tine la nesfârșit când 
lucrurile nu merg conform planului (cum se întâmplă de obicei). 

Îți voi da exemple scurte pentru fiecare pas, dar e important ca 
procesul să devină al tău. 

Fii creativ. 

Fii îndrăzneţ. 

Succes. 


Brainstorming 


Primul pas e cel mai simplu și probabil cel mai distractiv. Îţi 
vei acorda douăzeci de minute de introspecţie și vei nota tot ce 
ţi-ar plăcea să faci înainte de a muri. Totul. Nu contează cât de 
mare sau mic, cât de banal sau important ar fi. 


Dacă notezi ce-ţi trece prin cap, nu înseamnă că trebuie să şi faci 
ce scrii; scopul acestui pas e să-ți lași mintea să exploreze — 
brainstorming. 


Notează-ţi tot ce ţi se pare cât de cât cool şi posibil (sau 
imposibil). Orice îți sună motivant la prima oră a dimineții. La 
început, ar trebui să fie foarte simplu, dar să devină din ce în ce 
mai greu pe măsură ce avansezi. Fă timp de douăzeci de minute 
exercițiul ăsta! Probabil că în ultimele cinci-zece minute vei simţi 
o oarecare presiune. Dar nu te opri. 

Pe măsură ce faci acest exercițiu, e posibil să începi să te jenezi 
sau să-ți judeci o parte din răspunsuri. Nu există niciun motiv să-ți 
fie rușine de ce-ai scris. Iar atunci când constați că eziți să notezi 
prea multe, poate că ar fi bine să te întrebi de ce îţi este atât de frică 
să-ți accepți impulsurile. 

Pe de o parte, există mari șanse ca la începutul acestei liste, două 
sau trei chestii să-ți sară în evidenţă, ca niște faruri aprinse pe 
pagină. E posibil să te surprindă. E în regulă. 

Dacă în lista ta se regăsesc multe adnotări surprinzătoare ce deja 
te fac să regândeșşti sau să reconsideri anumite lucruri, și mai bine! 
Dar dacă simţi că deja procesezi foarte multe, poţi lua o pauză de 
câteva ore înainte să treci la următorul pas. 


EXERCIŢIU 
Notează-ţi tot ce ai vrea să faci înainte de a muri. 


* să învăţ franceză 
* să fac copii 
* să experimentez imponderabilitatea în spațiu 


Viaţa ideală (pe termen lung) 


Acum, că ai trecut prin acest brainstorming de pe urma căruia 
ai rămas cu mai multe idei decât ţi-ar trebui, a sosit momentul 
să înţelegi cum ai vrea să arate viaţa ta. Amintește-ți că în acest 
exerciţiu totul este posibil. Încă suntem pe tărâmul fanteziei. 
Nu contează cât de posibilă sau imposibilă ţi se pare acea 
viaţă, doar notează. 


Imaginaţia te va ajuta să descoperi dorințe pe care e posibil să 
nici nu fi știut că le ai. Există mari șanse ca până la finalul 
secțiunii mintea ta să fie deja în stare de brainstorming pentru a 
descoperi căi de transformare a ideii în realitate. E în regulă. Am 
reușit să-ți facem mintea să lucreze activ în sensul îndeplinirii 
visurilor tale. E un prim pas fundamental. Acum îţi extragi 
motivaţia din dorinţele tale și nu din încercarea de a-i mulțumi pe 
alții! 


EXERCIȚIU 


Descrie cum îţi imaginezi viaţa ideală peste cinci ani din momentul 
acesta. Descrie-o cu lux de amănunte. Descrie locul în care vei trăi, 
ce vei face zi de zi, ce vei lucra, cu cine-ți vei petrece timpul și cum 
îți vei petrece timpul. Nu te grăbi. Ar trebui să-ți ia cam douăzeci 
de minute. 


În viața ideală de peste cinci ani, eu locuiesc în California, probabil 
la Los Angeles. Am căsuţa mea aproape de plajă. Am un program 
flexibil de lucru, astfel că merg des să fac surf. Mă concentrez mai 
mult pe scriere de cod și programare în regim freelance, decât să 
mă blochez într-o firmă oarecare, așa încât am mai mult control 
asupra jobului și al banilor. Am doi copii care învață la o şcoală 
bună. Am suficient timp ca să citesc și sunt în cea mai bună formă 
fizică din viaţa mea. M-am reapucat de pictură şi pictez 
săptămânal, poate chiar am să şi vând câteva lucrări. 


Eu zic să nu te găsești. Eu spun să 
nu afli niciodată cine ești. Pentru 
că asta te va face să te străduiești 
și să te descoperi în continuare. 
Te va forţa să-ţi păstrezi 
modestia în judecăţile tale și să 


accepţi diversitatea celorlalți. 


Viaţa ideală (pe termen scurt) 


Acest exercițiu este asemenea celui anterior, cu deosebirea că 
aici nu proiectezi viaţa ideală peste cinci ani, ci peste un an. 
De data asta încearcă să abordezi opţiunile realist și fezabil, 
dar și ca pe un pas în direcţia răspunsului de la exerciţiul 
anterior. 


EXERCIȚIU 


Descrie-ţi viaţa ideală de peste un an din momentul ăsta. Descrie-o 
cu lux de amănunte. Descrie locul în care vei trăi, ce vei face zi de 
zi, ce vei lucra, cu cine-ţi vei petrece timpul şi cum îţi vei petrece 
timpul. Nu te grăbi. Ar trebui să-ți ia cam douăzeci de minute. 


Peste un an din momentul ăsta, voi avea afacerea mea în regim 
freelance și economii de douăzeci de mii de euro. Voi fi investit 
deja timp și bani în reîntoarcerea la artă și voi fi terminat cel 
puțin trei picturi. Voi avea un abonament la o sală de gimnastică, 
unde mă voi antrena în mod regulat. Etc. 


După cum ai observat, această proiecţie este mult mai simplu de 
pus în practică. De fapt, la finalul exerciţiului, mulți dintre pașii 
pe care-i poţi face chiar acum ar trebui să fie destul de evidenți. 

Poţi lua o pauză și poţi reveni la secțiunea asta, dar nu uita că 
încă nu am terminat. 


A-ţi păsa de ce trebuie 


A sosit momentul să intri mai adânc în viaţa ta actuală. E 
momentul să analizezi mai îndeaproape cu ce-ţi consumi 
timpul și să triezi activităţile care te ajută de cele care nu te 
ajută să evoluezi către viaţa ideală. 


Acest exercițiu e compus din trei părți. Mai întâi, notează-ți toate 
activităţile care-ţi consumă timp zilnic. Poţi sări peste lucrurile 
mărunte, precum spălatul pe dinți, dușul, dar şi somnul. 
Concentrează-te pe marile activități consumatoare de timp. 

Când ajungi în punctul în care nu-ți mai vine niciuna în minte, 
treci la următoarea coloană și notează numărul de ore pe 
săptămână pe care-l dedici fiecărei activităţi. În cazul activităţilor 
mai ample, cum ar fi călătoriile sau îndeletnicirile sezoniere, ca 


mersul la schi, atunci treci simplu în coloană — „două săptămâni 
pe an“ ori „zece duminici pe an“ sau așa ceva. 

La sfârșit, în ultima coloană oferă o notă de la 1 la 10 fiecărei 
activități. Nota ar trebui să reflecte nivelul de împlinire pe care ţi-l 
aduce activitatea respectivă. Pe scurt, notezi cât contribuie fiecare 
activitate la fericirea ta. 


EXEMPLU: 


Activitate Timp petrecut 


Timp cu prietenii 5 ore/săptămână 
Timp pe internet 20 ore/săptămână 


Și aşa mai departe... 


EXERCIȚIU 


ante | aaa 


Cantitatea lucrurilor de care-ţi poate 
păsa e limitată. De fapt, e foarte 
limitată. Dacă-ţi pasă de tot și toate 
fără să gândești, să fii conștient sau 


să iei o decizie — în cazul ăsta o să-ţi 


dai singur cu stângu-n dreptul. 


Activitate | Timp petrecut 


Odată finalizata ista; aruncă o privire de ansamblu asupra 
acesteia și vezi ce-ţi spun cifrele. Activităţile care consumă 
mult timp ar trebui să aibă valori mari. Activităţile cu care nu 
consumi mult timp ar trebui să aibă valori mici. Să găsim 
nepotrivirile. 


De pildă, în exemplul sugerat de mine, sunt evidente două 
nepotriviri majore. În primul rând, omul ăsta nu se prea bucură de 
serviciul său și pare să muncească destul de mult. E aiurea. E greu 
să găseşti fericirea, motivaţia şi încrederea când dedici cincizeci de 
ore pe săptămână unei activități căreia îi pui nota 3. 

A doua nepotrivire sunt cele două ore pe zi petrecute în fața 
televizorului, care, la fel, nu aduc prea multă valoare. Totodată, 
persoana în cauză petrece mai puţin de o oră pe zi în compania 
prietenilor, ceva ce preţuiește și de care pare să se bucure mult. 

Răspunsul, în cazul acesta, e simplu: renunță la TV pentru a 
petrece mai mult timp cu prietenii (sau invită-ţi prietenii să vă 
uitaţi la TV împreună); și rezolvă cumva situaţia cu serviciul. 


Toate acestea, dintr-o listă scurtă şi elementară. Sunt șanse ca 
lista ta să conţină mult mai multe informații. 


Nu controlăm întotdeauna ce 
ni se întâmplă. Dar putem 
controla oricând felul în care 
interpretâm ce ni se 
întâmplă, precum și felul în 
care răspundem. 


Obiective versus obiceiuri 


Bun, acum ai o imagine a felului în care-ţi trăieşti în prezent 
viaţa. Probabil că ai observat că petreci mult timp cu activități 
care nu-ți aduc cine știe ce împlinire. Nu-ţi face griji — acesta e 
și scopul exerciţiului. Obiectivul nostru, așa cum sunt sigur că 
ai înţeles până acum, e să răsturnăm situația așa încât să 
ajungi să petreci cât mai mult timp posibil cu îndeletnicirile 
care-ţi fac viaţa frumoasă. 


Prin urmare, să schițăm viața perfectă și să o punem în aplicare, 
nu? 

Păi, nu chiar. 

Aici întâmpină mulţi dintre noi dificultăți. Își stabilesc la 
început de an noi planuri sau așa ceva, se pun hotă-râți pe treabă 
vreo lună sau două, dar la fel de repede revin la vechile 
comportamente și uită de obiectivele lor. 

Problema e că mare parte din comportamentul nostru e guvernat 
de obiceiuri. Obiceiurile sunt comportamente desfășurate automat, 
fiind greu de modificat. Cercetările arată că încercarea de-a 
modifica prea multe obiceiuri simultan e practic sortită eșecului. 

În loc să facem asta, în pasul acesta te vei gândi la un nou obicei 
pozitiv pe care l-ai putea integra în viaţa ta. Pentru ca un obicei să 
devină integrat, e nevoie de una sau două luni de efort conștient. 


Odată creat, poţi integra încă unul și tot așa până ce îți umpli viața 
de comportamente minunate ce ţi-o îmbunătăţesc. Sună grozav, 
nu? 


Șase obiceiuri neatrăgătoare care-ţi vor schimba 
viaţa 


Am uitat să-ţi spun: obiceiurile nu sunt atrăgătoare. Așa cum 
am sugerat deja, sunt procese de cursă lungă, repetitive, ceea 
ce le face să fie plictisitoare. Dar așa e schimbarea autentică — 
plictisitoare. Iată câteva obiceiuri esenţiale pe care ai putea și 
probabil ar fi bine să le integrezi în viaţa ta. 


1. EXERCIŢIILE FIZICE 


Dacă n-ai descoperit până acum beneficiile mișcării fizice regulate, 
probabil că trăiești sub un bolovan foarte mare și străvechi. 

Dar aproape toată lumea supraestimează cantitatea de efort 
necesară pentru obținerea unor rezultate. E demonstrat faptul că 
ceva la fel de simplu precum treizeci de minute de mers accelerat 
pe zi aduce beneficii vaste sănătății, stimulând chiar și slăbitul. 

Prin urmare, dacă începi un obicei de mișcare de la zero, începe 
simplu. Lasă pe mai târziu exerciţiile sofisticate cu vreun antrenor 
superbine făcut, pe nume Vlad. 


2. GĂTITUL 


Poate să ţi se pară ciudat, dar eu am văzut efectele pozitive în 
viețile multor prieteni ca să nu o iau în serios. Majoritatea 
beneficiilor implicate nu apar din gătit propriu-zis, ci mai curând 
din abilitatea de a controla precis ce şi cât să mănânci. 

A mânca bine, la fel ca exerciţiul fizic, e o decizie plină de 
beneficii pentru sănătate şi stilul de viaţă: risc scăzut de obezitate, 
diabet, diverse cancere, boli de inimă și alte nenorociri care te pod 
ucide; mai multă energie; mai multă concentrare; dispoziție mai 


bună (gata cu caruselul sus-jos indus de zahăr); somn mai 
odihnitor şi viață sexuală mai satisfăcătoare, printre altele. 

Începe cu lucruri simple. Fă-ţi un obiectiv din a găti cel puţin 
una dintre mesele zilei. Găsește rețete sănătoase pe care să-ți placă 
să le și faci, nu doar să le mănânci. 


3. MEDITAŢIA 


Beneficiile meditaţiei sunt vechi de când lumea, dovedite ştiinţific 
şi numeroase: creşterea concentrării, îmbunătăţirea conștiinței de 
sine, reducerea stresului și a anxietăţii, îmbunătăţirea somnului, o 
mai mare stabilitate emoțională și mai multă empatie. Poate fi 
folosită chiar și ca formă de terapie. 

Începe cu o scurtă practică zilnică. Chiar şi un minut pe zi poate 
fi benefic. Eu am descoperit recent o aplicație numită Headspace 
care te îndrumă plăcut spre o practică de meditaţie dacă vrei să 
înveți pe cont propriu. O altă aplicaţie bună este Calm. 

Dacă ţi se pare dificil să meditezi (multor oameni le este greu), 
caută un centru sau un grup în zona ta. În orașele mari se găsesc 
gratuit. E şi o modalitate plăcută de a cunoaște oameni. Apoi, după 
ce te obișnuieşti, încearcă pe cont propriu. Începe cu un minut pe 
zi și mărește încet-încet timpul dedicat meditaţiei. 


4. CITITUL 


Cititul e absolut magic. E singura îndeletnicire din lume care-ţi 
permite să trăieşti în creierul altcuiva pentru o vreme, să vezi ce 
văd alții, ce simt alţii, după care să revii la tine. 

Studiile sugerează că persoanele care citesc cu regularitate sunt 
mai empatice. Le pasă mai mult de ceilalți. Relaţionează și le 
răspund cum se cuvine celorlalți. Persoanele care citesc constant 
sunt de asemenea mai inteligente, mai bine informate și mai 
pricepute în înțelegerea lumii decât cele care nu citesc. 

Ca să dezvolți un obicei de lectură, începe cu ce ţi se pare mai 
ușor și mai interesant, apoi diversifică treptat. Dacă ești o mamă 
singură de patruzeci şi cinci de ani și-ți plac romanele cu mistere 
pentru adolescenţi, atunci citeşte romane cu mistere pentru 


adolescenţi. Dacă-ţi plac cărțile despre zombie, citeşte cărți despre 
zombie. 

Și încă un pont: dacă nu-ţi place o carte, oprește-te din citit. 

Am întâlnit atâția oameni care urăsc o carte sau alta, dar totuși 
încearcă împotriva voinţei lor să o termine, pentru că se simt prost 
dacă nu o fac. Nebunie curată. 

Regula mea e să citesc primele zece procente din orice carte 
încep. Dacă nu-mi place, las cartea deoparte şi o iau pe următoarea. 


5. SCRISUL 


Dacă cititul îţi permite să intri în minţile altor oameni pentru 
scurte perioade, a învăţa să scrii bine e ca și cum ai face curat în 
casă înainte de primirea unor musafiri — te forțează să înveți să-ți 
structurezi mai coerent gândurile, să compui argumente raționale 
și să spui poveşti într-o manieră convingătoare și revelatorie. E și 
terapeutic. 

Cea mai simplă cale e să începi un jurnal. Astăzi există aplicaţii 
foarte tari. Dar o poți face și clasic, de mână. 

Important e să nu te limitezi. Folosește scrisul ca pe un 
instrument de autodescoperire — scrie despre sentimentele, ideile 
și fanteziile tale. Când îţi vine să faci o paranteză despre o 


problemă de calcul matematic care te frământă, scrie și asta. 


6. SOCIALIZAREA 


Știu că sună penibil de evident, dar a avea prieteni e o chestie 
serioasă. Cred că, dacă e să fim cu adevărat sinceri, cei mai mulți 
dintre noi nu acordăm relaţiilor timpul și atenţia de care au nevoie 
pentru a fi sănătoase şi fericite. 

Se pare că singurătatea chiar e o problemă. În Statele Unite, 
creşte într-un ritm alarmant, în special printre persoanele în 
vârstă. Iar cercetările recente arată că singurătatea poate fi la fel de 
periculoasă pentru sănătate cum e obezitatea sau fumatul intensiv. 

Iată ceva simplu ce poţi face: caută să vorbeşti intenţionat cu un 
alt prieten în fiecare zi. 


Și nu mă refer la pălăvrăgeli fără rost pe Facebook. Ci ceva care să 
înceapă cu „Bună, ce mai faci? Cum merg lucrurile?“, urmat de 
„Ah, grozav, mai zi-mi“, şi încheiat cu „Hai să ne și vedem; ce faci 
săptămâna viitoare?“, ca bonus. Ţi-ar lua cincisprezece sau 
douăzeci de minute. 

Te va surprinde cât de simplu e să fii în contact cu mulţi oameni. 
Vei descoperi o sursă de fericire. 


Dacă vrei iubire, iubește. Dacă 
vrei apreciere, apreciază. Dacă 
vrei respect, respectă. 


Cum să-ţi creezi un obicei 


Obiceiurile se formează atunci când te implici într-un 
comportament în mod repetat în prezența unor stimuli 
consistenţi. Ultima parte e importantă. Obiceiurile sunt 
răspunsuri „automate“ la indicatori de mediu familiari. 
Dezvoltarea răspunsurilor obișnuite la indicatori, situaţii, ba 
chiar și persoane familiare cu care te întâlnești în mod 
regulat, te ajută să salvezi energie mentală. 


Numeroase studii au demonstrat că obiceiurile sunt compuse 
din trei părți principale: un indicator de mediu, un răspuns 
comportamental și o recompensă (sau îndepărtarea unui stimul 
neplăcut). 


INDICATOR > COMPORTAMENT > RECOMPENSĂ 


De exemplu, dacă fumezi, pofta îţi e în general declanșată de un 
indicator pe care-l asociezi cu fumatul. Cum ar fi finalul unei mese 
copioase, o bere sau un personaj de film care fumează. 

Acest indicator îți declanşează dorinţa de a te angaja în 
comportamentul habitual. Fumezi, iar creierul te răsplăteşte — te 
simți mai relaxat, mai calm (la asta contribuie și nicotina, într- 
adevăr). 

Cercetătorii care au studiat obiceiurile au descoperit că pentru a 
crea noi obiceiuri (sau pentru a le întrerupe pe cele vechi), nu 
trebuie să ne concentrăm pe comportament, ci mai degrabă pe 
indicator. 

Componenta „recompensă“ din ecuaţia de mai sus foloseşte la 
consolidarea comportamentului-ţintă odată acesta îndeplinit. 


În prima lună sau primele două luni ale formării noului obicei, 
comportamentul trebuie repetat în mod conștient. După o vreme, 
tiparul se va fixa în creier, pentru ca în cele din urmă 
comportamentul să se automatizeze. 


EXERCIȚIU 


Gândeşte-te la un nou comportament pe care ai vrea să-l transformi 
în obicei. Apoi gândește-te la un indicator al acestui comportament 
și la o metodă de recompensare pentru realizarea acestuia. Dacă 
comportamentul în sine este o recompensă pentru tine, atunci nu- 
ți mai trebuie alta. 

Menţionează clar indicatorul, comportamentul şi recompensa. 


EXEMPLU: 


Când mă uit la serialul preferat, trebuie să mă opresc și să fac cel 
puțin zece flotări sau genuflexiuni înainte de fiecare episod. Nu am 
voie să văd următorul episod până nu am făcut cele zece flotări 
sau genuflexiuni. 


Noul tău obicei nr. 1 


Data la care a devenit obicei 


Data la care a devenit obicei 


Noul tău obicei nr. 3 


Data la care a devenit obicei 


Data la care a devenit obicei 


Data la care a devenit obicei 


Data la care a devenit obicei 


Planul tău de acţiune 


Probabil că ai înţeles, din pașii anteriori ai acestei secţiuni, 
destul de clar ce trebuie să faci altfel, atât pe termen scurt, cât 
și pe termen lung. Probabil că ai conștientizat ce anume ţi-ai 
dori în viaţă, iar acum nu ai. Și poate că poți identifica și 
câteva lucruri pe care le ai, dar de care te-ai lipsi. 


Poţi înțelege acum că obiectivele se ating cel mai bine când fac 
parte dintr-un sistem de obiceiuri. 

Pasul final este să dezvolți un sistem care să te ajute să închizi 
distanţa dintre locul în care te afli acum și cel în care vrei să ajungi 
în final — adică, viaţa ta ideală. 

Următorul exercițiu va reuni toate părțile secțiunii. Vom începe 
prin a revedea ce ai scris la cel de-al doilea exerciţiu, când ţi-ai 
imaginat viața ideală de peste cinci ani din momentul ăsta, 


identificând în descrierea ta trei până la cinci obiective ample, de 
termen lung. 

Hai să ne mai uităm o dată la exemplul pe care ţi l-am dat pentru 
acest exercițiu: 


În viața ideală de peste cinci ani, eu locuiesc în California, probabil 
la Los Angeles. Am căsuţa mea aproape de plajă. Am un program 
flexibil de lucru, astfel că merg des să fac surf. Mă concentrez mai 
mult pe scriere de cod și programare în regim freelance, decât să 
mă blochez într-o firmă oarecare, așa încât am mai mult control 
asupra jobului și al banilor. Am doi copii care învață la o școală 
bună. Am suficient timp ca să citesc și sunt în cea mai bună formă 
fizică din viaţa mea. M-am reapucat de pictură şi pictez 
săptămânal, poate chiar am să şi vând câteva lucrări. 


Observă cum din descrierea de mai sus pot fi detașate obiective 
mai mari: 


1. Mai multă libertate profesională (propria afacere cu ore flexibile) 
2. Formarea unei familii (copii) 

3. Sănătate mai bună (cea mai bună formă fizică din viaţa mea) 

4. Pictura 


Vom crea un sistem care să ne aducă mai aproape de aceste 
obiective ample, pe termen lung. Vom face asta prin despărțirea 
fiecărui obiectiv în părți mai mici, ușor abordabile, în cadre de 
timp simplu de gestionat. 

Numește un singur lucru pe care poți să-l faci anul ăsta pentru a 
ajunge mai aproape de obiectivul propus peste cinci ani. Apoi 
numeşte un lucru pe care poţi să-l faci luna asta ca să te apropii de 
obiectivul propus pentru anul următor. Şi un lucru pe care poţi să-l 
faci săptămâna asta pentru a te apropia de obiectivul propus pentru 
luna viitoare. 

Și, în cele din urmă, ce ai putea să faci azi pentru a te apropia de 
obiectivul săptămânal, care te va apropia de cel lunar, care te va 
apropia de cel anual, care te va apropia de realizarea obiectivului 
tău pe cinci ani? 


EXEMPLU: 


Rămânând la exemplul folosit, cele trei obiective ample, de termen 
lung, pe care le-am identificat sunt: 


1. Mai multă libertate profesională (propria afacere cu ore flexibile) 
2. Formarea unei familii (copii) 
3, Sănătate mai bună (cea mai bună formă fizică din viața mea) 


Le voi despărți în părți mai mici, ca să-ți exemplific cum le-aș 
aborda eu. 


Obiectiv pe termen 
lung 


Să am o afacere profitabilă și independenţă financiară 


Câștiguri de douăzeci de mii de euro din activitatea 
secundară 


Obiectiv pe o 
săptămână 


Obicei zilnic/acţiune Cercetează și sună /trimite e-mail pe două piste 


Obiectiv pe 
termen lung 


Obiectiv pe un an 


Zece piste de acțiune 


Să întemeiez o familie 


Obiectiv pe 


Să găsesc un partener 
un an 


Obiectiv pe o 


, Să merg la trei întâlniri 
lună 


Obiectiv pe o Ş 
a Să petrec o noapte cu un nou grup de oameni 
săptamană 
Obicei Să iniţiez o conversație pe zi cu cel puţin o persoană necunoscută: 


zilnic/acţiune față în faţă, prin aplicaţii, rețele de socializare etc. 


Obiectiv pe 


Să fiu în cea mai bună formă fizică din viaţa mea 
termen lung 


Obiectiv pe 


Să slăbesc zece kilograme 
un an 


Obiectiv pe o 


, Să slăbesc două kilograme 
lună 


Obiectiv pe o 


IIS Să fac cinci antrenamente pe săptămână 
săptamană 


Minimum treizeci de minute de mișcare: gimnastică /kickbox, 
zilnic/acţiune flotări/genuflexiuni/tracţiuni, bicicletă, jogging etc. 

Odată acest exercițiu finalizat, vei obține structura sistemului cu 
trei până la cinci obiective pe următorul an. Amintește-ti să începi 
cu o combinaţie obiectiv-obicei, pe care să o reevaluezi și ajustezi 
după aproximativ o lună. Dacă lucrurile merg bine, treci la 
următorul obicei sau ajustează-ți acțiunile zilnice în caz că e 
nevoie de mici rafinări ca să te menții pe direcția bună. 


EXERCIȚIU: creează-ţi planurile de acţiune 


Completează mai jos planul de acţiune pentru fiecare obiectiv. 
Dacă rămâi fără planuri de acţiune, poţi adăuga unele noi în 
secţiunea de note de la final. Poţi crea planuri multiple pentru 
fiecare obiectiv (deocamdată limitează-te la trei până la cinci). 


Planul de acțiune nr. 1 


Obiectiv pe termen lung | 
Obiectiv pe un an | 
Obiectiv pe o lună | 


Obiectiv pe o săptămână | 
Obicei zilnic/acţiune | 


Planul de acţiune nr. 2 


Obiectiv pe termen lung | 
once eanan | 


Obiectiv pe o lună | 
Obiectiv pe o săptămână | 
Obicei zilnic/acțiune | 


Planul de acțiune nr. 3 


Obiectiv pe termen lung | 
ocean | 


Obiectiv pe o lună | 
Obiectiv pe o săptămână | 
Obicei zilnic/acţiune | 


Dragostea de sine e de obicei 
neplăcută și plictisitoare. Să faci 
economii pentru pensie 
înseamnă dragoste de sine. Să 
mergi devreme la culcare 
înseamnă dragoste de sine. Să 
mănânci o amărâtă de salată 
înseamnă dragoste de sine. 


Planul de acțiune nr. 4 


Obiectiv pe termen lung | 
Obiectiv pe un an | 
Obiectiv pe o lună | 


Obiectiv pe o săptămână | 
Obicei zilnic/acţiune | 


Planul de acţiune nr. 5 


Obiectiv pe termen lung | 
ocara | 


Obiectiv pe o lună | 
Obiectiv pe o săptămână | 
Obicei zilnic/acţiune | 


Planul de acţiune nr. 6 


Obiectiv pe termen lung 


Obiectiv pe un an | 
Obiectiv pe o lună | 


Obiectiv pe o săptămână | 
Obicei zilnic/acțiune | 


Planul de acțiune nr. 7 


Obiectiv pe termen lung | 
ocean | 
Obiectiv pe o lună | 


Obiectiv pe o săptămână | 
Obicei zilnic/acțiune | 


Doar pentru că ceva nu este din vina 
ta, nu înseamnă că nu este 
responsabilitatea ta. Capacitatea 
noastră de a acţiona și dea ne 
schimba este direct proporţională cu 
gradul de responsabilitate pe care ni- 


| asumăm pentru noi înșine. 


Planul de acţiune nr. 8 


Obiectiv pe termen lung | 
Obiectiv pe un an | 


Obiectiv pe o lună | 
Obiectiv pe o săptămână [ 
Obicei zilnic/acţiune | 


Planul de acţiune nr. 9 


Obiectiv pe termen lung | 
ocean | 


Obiectiv pe o lună 


Obiectiv pe o săptămână 


Obicei zilnic/acţiune 


Planul de acţiune nr. 10 


Obiectiv pe termen lung | 


Obiectiv pe un an 
Obiectiv pe o lună 


Obiectiv pe o săptămână 


Obicei zilnic/acțiune 


Rezilienţa psihologică nu o 
dobândești simțindu-te bine mereu. 
Rezilienţa psihologică se 
construiește atunci când te descurci 
mai bine tocmai când ţi-e rău. 


FELICITĂRI, Al REUȘIT! 


Dacă ai completat toată această secţiune, acum ar trebui să ai: 


e o viziune pe termen lung mai clară despre cum ai vrea să arate 
viaţa ta; 

e obiective definite, asupra cărora se poate acționa, pe care să le 
completezi în următorul an; 

e un punct de început în urmărirea acestor obiective. 


Aşa cum am spus la început, îți recomand să repeţi acest 
exercițiu în fiecare an. Din experiența mea, dacă te ţii de ele, e 
normal să le atingi pe cele mai multe, chiar dacă nu pe toate cele 
fixate pentru un an. Poate două din trei sau așa ceva. 

Cu cât îţi atingi mai multe dintre obiective, cu atât mai ușor 
ajungi să-ți atingi următoarele obiective. Asta e frumuseţea întregii 
povești. Disciplina e o aptitudine. Devine mai intensă cu cât o 
exersezi mai mult. Atingerea obiectivelor stabilite prin dorinţele și 
motivațiile tale interioare construieşte stimă de sine şi-ţi sporeşte 
motivaţia pentru viitor. 

Dacă vei realiza aceste exerciții în mod constant timp de câțiva 
ani, vei realiza că priorităţile tale se modifică în timp. Ce azi ţi se 
pare foarte important s-ar putea să nu mai pară la fel peste un an 
din momentul ăsta. 

Asta va declanşa o reacţie în lanţ, iar urmărirea acestei reacţii 
suficient timp va face tot mai simplă implementarea schimbărilor 
în viaţa ta. Într-o bună zi, peste câţiva ani, vei privi în urmă și 
poate nici nu vei mai recunoaște persoana care ești acum. 

Și asta e un lucru bun. 

Mindf*ck Monthly 


Te interesează să-ți începi săptămâna cu o mulțime de idei care ar 
putea să-ți schimbe viaţa? Înscrie-te la newsletter, numit tandru 


»„Mindf*ck Monthly“, pentru că puţină impetuozitate nu ne strică 
luni dimineaţa. 
markmanson.net/newsletter 

